আর. এন. রবি

**রবীন্দ্র নারায়ণ রবি** রাজ্যপাল, হিসেবে নিযুক্ত হয়েছেন এবং ১২ মার্চ ২০২৬ তারিখে দায়িত্ব গ্রহণ করার কথা রয়েছে। এর আগে তিনি নাগাল্যান্ড, মেঘালয় এবং তামিলনাড়ুর রাজ্যপালের দায়িত্ব পালন করেছেন। তিনি একজন প্রাক্তন আমলা এবং গোয়েন্দা বিশেষজ্ঞ, যিনি ভারত সরকারের অধীনে বিভিন্ন গুরুত্বপূর্ণ পদে কাজ করেছেন।

বিহারের পাটনায় জন্মগ্রহণকারী রবি সংক্ষিপ্ত সময়ের জন্য সাংবাদিকতা করার পর ১৯৭৬ সালে ভারতীয় পুলিশ সেবায়  যোগ দেন। তি সেন্ট্রাল ব্যুরো অফ ইনভেস্টিগেশন এবং গোয়েন্দা ব্যুরোতে কর্মরত ছিলেন। ২০১৪ সালে তাকে যৌথ গোয়েন্দা কমিটির চেয়ারম্যান হিসেবে নিযুক্ত করা হয়। ২০১৮ সালের অক্টোবর মাসে তিনি উপ-জাতীয় নিরাপত্তা উপদেষ্টারপদে যোগ দেন।

আমলা হিসেবে কর্মজীবন থেকে অবসর নেওয়ার পর রবিকে ২০১৯ সালের আগস্ট মাসে নাগাল্যান্ডের রাজ্যপাল হিসেবে নিযুক্ত করা হয় এবং তিনি ২০২১ সালের সেপ্টেম্বর পর্যন্ত সেই দায়িত্ব পালন করেন। এ ছাড়া ২০১৯ সালের ডিসেম্বর থেকে ২০২০ সালের জানুয়ারি পর্যন্ত তিনি মেঘালয়ের রাজ্যপালের অতিরিক্ত দায়িত্বও পালন করেন। ২০২১ সালের ১৮ সেপ্টেম্বর তিনি তামিলনাড়ুর রাজ্যপাল হিসেবে দায়িত্ব গ্রহণ করেন।

তামিলনাড়ুর রাজ্যপাল হিসেবে রবির কার্যকালে মুখ্যমন্ত্রী এম. কে. স্ট্যালিনের নেতৃত্বাধীন নির্বাচিত সরকারের সঙ্গে তার বারবার সংঘাত দেখা দেয়। রাজ্য বিধানসভায় পাস হওয়া বিভিন্ন বিলে সম্মতি দিতে তার অনীহা ও বিলম্বের কারণে স্তালিন তাকে স্বৈরাচারী বলে সমালোচনা করেন। পরবর্তীতে বিধানসভা একটি প্রস্তাব পাস করে কেন্দ্রীয় সরকারকে রাজ্যপালদের বিলে সম্মতি দেওয়ার জন্য একটি নির্দিষ্ট সময়সীমা নির্ধারণ করার আহ্বান জানায়। ২০২৫ সালের এপ্রিল মাসে রাজ্য সরকারের দায়ের করা মামলায় সুপ্রিম কোর্ট একটি ঐতিহাসিক রায়ে রাজ্যপালদের জন্য সময়সীমা বেঁধে দেয়। তবে ২০২৫ সালের আগস্ট মাসে রাষ্ট্রপতির উত্থাপিত প্রশ্নের জবাবে আদালতের একটি সাংবিধানিক বেঞ্চ নিশ্চিত করে যে ভারতের সংবিধানে রাষ্ট্রপতি বা রাজ্যপালের জন্য কোনো বাধ্যতামূলক সময়সীমা নির্ধারণ করা নেই।

## প্রারম্ভিক জীবন ও কর্মজীবন
রবীন্দ্র নারায়ণ রবি ১৯৫২ সালের ৩ এপ্রিল বিহারের পাটনায়  জন্মগ্রহণ করেন। তিনি ১৯৭৪ সালে পদার্থবিজ্ঞানে স্নাতকোত্তর ডিগ্রি সম্পন্ন করেন। সাংবাদিকতায় কিছু সময় কাজ করার পর তিনি ১৯৭৬ সালে ভারতীয় পুলিশ সেবায় যোগ দেন এবং কেরালা ক্যাডারে নিযুক্ত হন, যেখানে তিনি এক দশকেরও বেশি সময় ধরে কর্মরত ছিলেন। 

পরবর্তীতে রবিকে সেন্ট্রাল ব্যুরো অফ ইনভেস্টিগেশনে নিযুক্ত করা হয় এবং তিনি খনি মাফিয়াসহ সংগঠিত অপরাধী চক্রের বিরুদ্ধে দুর্নীতিবিরোধী মামলা পরিচালনা করেন। এরপর তিনি  গোয়েন্দা ব্যুরোতে যোগ দেন, যেখানে জম্মু ও কাশ্মীর, উত্তর-পূর্ব ভারত, এবং নকশাল-প্রভাবিত অঞ্চলে চলমান বিদ্রোহ দমনে সক্রিয় ভূমিকা পালন করেন। এ ছাড়া তিনি ২০১০ থেকে ২০১২ সাল পর্যন্ত গোয়েন্দা ব্যুরোর বিশেষ পরিচালক হিসেবেও দায়িত্ব পালন করেন। ২০১২ সালে সরকারি চাকরি থেকে অবসর নেওয়ার পর তিনি বিভিন্ন সংবাদপত্রে মতামত বিভাগে লেখা শুরু করেন।

## রাজনৈতিক কর্মজীবন
০১৪ সালে রবিকে যৌথ গোয়েন্দা কমিটির চেয়ারম্যান হিসেবে নিযুক্ত করা হয়। ২০১৮ সালের ৫ অক্টোবর তাকে ভারতের উপ-জাতীয় নিরাপত্তা উপদেষ্টা পদে নিযুক্ত করা হয়। এ ছাড়া তিনি ২০১৪ থেকে ২০২১ সাল পর্যন্ত ভারত সরকার এবং ন্যাশনাল সোশ্যালিস্ট কাউন্সিল অব নাগাল্যান্ডের (এনএসসিএন) মধ্যে আলোচনায় মধ্যস্থতাকারী হিসেবেও দায়িত্ব পালন করেন।.

### নাগাল্যান্ডের রাজ্যপাল (২০১৯-২১)
রাষ্ট্রপতি রামনাথ কোবিন্দ ২০১৯ সালের ২০ জুলাই রবিকে নাগাল্যান্ডের রাজ্যপাল হিসেবে নিযুক্ত করেন। তার কার্যকালে ২০১৫ সালের আগস্ট মাসে ভারত সরকার এবং এনএসসিএনের মধ্যে নাগাল্যান্ড শান্তি চুক্তি স্বাক্ষরিত হয়। ২০২০ সালে চুক্তির বিষয়ে কথিত ভুল বোঝাবুঝি এবং তার দ্বারা চুক্তির বিষয়বস্তু কৌশলে পরিবর্তন করার অভিযোগকে কেন্দ্র করে এনএসসিএনের সঙ্গে তার সম্পর্কের অবনতি ঘটে। পরে এনএসসিএন মধ্যস্থতাকারী পদ থেকে তাকে সরিয়ে দেওয়ার দাবি জানায়। গণমাধ্যমের প্রতিবেদন অনুযায়ী, রবি এনএসসিএনের বিরুদ্ধে কঠোর অবস্থান নিলেও সাতটি চরমপন্থী গোষ্ঠী নিয়ে গঠিত এনএসসিএনের প্রতিদ্বন্দ্বী নাগা রাজনৈতিক সংগঠনের প্রতি নমনীয় ছিলেন বলে মনে করা হতো।

২০২১ সালে তামিলনাড়ুর রাজ্যপাল হিসেবে তার প্রস্তাবিত নিয়োগের পর ন্যাশনালিস্ট ডেমোক্র্যাটিক প্রগ্রেসিভ পার্টির সভাপতি চিংওয়াং কোনিয়াক বলেন, রবি যেভাবে দায়িত্ব পালন করেছেন তাতে নাগাল্যান্ড সরকার মোটেও সন্তুষ্ট নয় এবং তিনি একটি জনপ্রিয় সরকারের কাজে হস্তক্ষেপ করেছেন। রবি বহুবার গণমাধ্যমের সঙ্গে কথা বলতে অস্বীকার করায় ক্ষোভ প্রকাশের জন্য কোহিমা প্রেস ক্লাব তার বিদায়ী অনুষ্ঠান বয়কট করে।

### তামিলনাড়ুর রাজ্যপাল (২০২১-২৬)
২০২১ সালের ৯ সেপ্টেম্বর রবিকে তামিলনাড়ুর রাজ্যপাল হিসেবে নিযুক্ত করা হয় এবং তিনি ১৮ সেপ্টেম্বর ২০২১ তারিখে দায়িত্ব গ্রহণ করেন। তামিলনাড়ুর মুখ্যমন্ত্রী ও দ্রাবিড় মুনেত্র কড়গম (ডিএমকে) প্রধান  এম. কে. স্ট্যালিন,  তাকে স্বাগত জানালেও কংগ্রেস এবং বিদুথালাই চিরুথাইগল কাচ্চির মতো ডিএমকে-র মিত্র দলগুলো তার নিয়োগ নিয়ে প্রশ্ন তোলে এবং এর পেছনে গোপন উদ্দেশ্য রয়েছে বলে দাবি করে।

তার কার্যকালে রবির সঙ্গে তামিলনাড়ু সরকারের একাধিকবার সংঘাত হয়। ২০২২ সালের মে মাসে তিনি তামিলনাড়ু সরকারের একাধিকবার সংঘাত হয়। ২০২২ সালের মে মাসে তিনি তামিলনাড়ু বিধানসভায় পাস হওয়া ২১টি বিল আটকে রাখেন। বিলগুলো অনুমোদনে বিলম্ব এবং সরকারের কার্যক্রমে হস্তক্ষেপের কারণে তামিলনাড়ুর রাজনীতিবিদরা তার সমালোচনা করেন।ref> ২০২২ সালের ৪ ফেব্রুয়ারি বিধানসভায় পাস হওয়ার ১৪২ দিন পর তিনি নিট থেকে অব্যাহতি চেয়ে আনা বিলটি তামিলনাড়ু বিধানসভার স্পিকারের কাছে ফেরত পাঠান। পরে বিধানসভা পুনরায় বিলটি গ্রহণ করে রাজ্যপালের কাছে পাঠায়, কিন্তু তিনি সেটি রাষ্ট্রপতির বিবেচনার জন্য চেপে রাখেন। পরে রাষ্ট্রপতি বিলটিতে সম্মতি দিতে অস্বীকার করেন।  এপ্রিলে ভারতের সর্বোচ্চ আদালত প্রশ্ন তোলে যে রাজীব গান্ধী হত্যা মামলার দণ্ডিত আসামি এ. জি. পেরারিভালানের সাজা মওকুফের আবেদন রাষ্ট্রপতির কাছে পাঠানোর রবির সিদ্ধান্ত সরকারের যুক্তরাষ্ট্রীয় কাঠামোকে হুমকির মুখে ফেলছে।[

২০২৩ সালের জানুয়ারি মাসে রবি মন্তব্য করেন যে তামিলনাড়ু রাজ্যের নাম পরিবর্তন করে তামিলকম রাখা বেশি উপযুক্ত হবে। এ ছাড়া তিনি বলেন যে গত পঞ্চাশ বছরে রাজ্যের ক্ষমতাসীন রাজনৈতিক দলগুলো রক্ষণশীল ভূমিকা পালন করে আসছে।  তার এই মন্তব্য ক্ষমতাসীন ডিএমকে, বিরোধী দল সর্বভারতীয় আন্না দ্রাবিড় মুনেত্র কড়গম এবং অন্যান্য আঞ্চলিক দলের নেতারা তীব্রভাবে নিন্দা করেন, তবে ভারতীয় জনতা পার্টি এই মন্তব্যকে স্বাগত জানায়। কিছু কলেজ শিক্ষার্থী তার মন্তব্যের বিরুদ্ধে বিক্ষোভও সংগঠিত করে।

২০২৩ সালের ৯ জানুয়ারি বিধানসভায় রাজ্যপালের ভাষণের পর রাজ্য সরকার অভিযোগ করে যে রবি রাজ্যপালের দপ্তরে পাঠানো সরকারের তৈরি ভাষণ থেকে নারী ক্ষমতায়ন, ধর্মনিরপেক্ষতাবাদ, আত্মঅহংকার, এবং ভীমরাও রামজি আম্বেদকর ও দ্রাবিড় নেতাদের সম্পর্কিত কিছু অংশ বাদ দিয়েছেন। প্রচলিত রীতি অনুযায়ী রাজ্যপালের কথা ছিল রাজ্য সরকারের তৈরি ভাষণটি পড়া। মুখ্যমন্ত্রী স্তালিন একটি প্রস্তাব উপস্থাপন করেন যেখানে স্পিকারকে বিধানসভার নিয়ম শিথিল করে কেবল রাজ্য প্রশাসনের তৈরি ভাষণটিই নথিভুক্ত করার এবং রাজ্যপাল যে অংশগুলো যোগ করেছেন বা বাদ দিয়েছেন সেগুলো বাতিল করার অনুরোধ জানানো হয়। বিধানসভায় প্রস্তাবটি পাস হয় এবং রাজ্য সরকারের তৈরি মূল ভাষণটি নথিভুক্ত করা হয়। 

বিধানসভার কার্যক্রম শেষ হওয়ার আগেই রবি মুখ্যমন্ত্রীর ভাষণের মাঝপথে সভাকক্ষ ছেড়ে চলে যান। ২০২৪ সালের ১২ ফেব্রুয়ারি রবি আবারও রাজ্য সরকারের দেওয়া প্রথাগত ভাষণের শুধু ভূমিকা অংশটুকু পড়েন এবং স্পিকার প্রস্তুত ভাষণের তামিল পাঠ শুরু করলে তিনি সভাকক্ষ থেকে বেরিয়ে যান। সেদিনই পরে রাজ্যপালের দপ্তর থেকে একটি প্রেস বিজ্ঞপ্তি প্রকাশিত হয়, যেখানে বলা হয় যে রাজ্য সরকারের দেওয়া ভাষণের অনেক অংশের সঙ্গে তিনি "নৈতিক ও তথ্যগত কারণে" একমত নন, তাই তিনি সেটি পাঠ করতে পারেন না এবং সেই ভাষণ মেনে নিয়ে পড়লে সেটি হবে "সাংবিধানিক প্রহসন"।

২০২৩ সালের জুন মাসে রবি একটি নির্দেশিকা জারি করে মানি লন্ডারিং}অর্থ পাচার মামলায় এনফোর্সমেন্ট ডিরেক্টরেটের হাতে গ্রেপ্তার হওয়া মন্ত্রী ভি. সেন্থিল বালাজিকে রাজ্যের মন্ত্রিসভা থেকে বরখাস্ত করেন। এই ঘোষণার তীব্র সমালোচনা করে মুখ্যমন্ত্রী স্তালিন বলেন, নির্বাচিত সরকারের সুপারিশ ছাড়া রাজ্যপালের কোনো মন্ত্রীকে বরখাস্ত করার ক্ষমতা নেই এবং তিনি ইঙ্গিত দেন যে এই সিদ্ধান্তকে আইনি চ্যালেঞ্জ জানানো হবে।  তবে রাজ্যপাল সেদিনই নির্দেশটি প্রত্যাহার করে নেন এবং জানান যে কেন্দ্রীয় স্বরাষ্ট্র মন্ত্রণালয় তাকে অ্যাটর্নি জেনারেলের মতামত নেওয়ার পরামর্শ দিয়েছিল এবং সেই পরামর্শ মেনেই তিনি কাজ করেছেন। ২০২৫ সালের এপ্রিলে সুপ্রিম কোর্টের আলটিমেটামের পর বালাজি মন্ত্রিসভা থেকে পদত্যাগ করেন।

স্তালিন রবিকে স্বৈরাচারী বলে সমালোচনা করেন। রাজ্য বিধানসভায় পাস হওয়া বিভিন্ন বিলে সম্মতি দিতে রবির অনীহা ও বিলম্বের কারণে বিধানসভা একটি প্রস্তাব পাস করে কেন্দ্রীয় সরকারকে রাজ্যপালদের বিলে সম্মতি দেওয়ার সময়সীমা নির্ধারণ করার আহ্বান জানায়। সালের ৭ এপ্রিল রবি মন্তব্য করেন যে রাজ্যপাল যদি কোনো বিল অনুমোদন না করেন তাহলে বুঝতে হবে "বিলটি বাতিল হয়ে গেছে।"  তার এই মন্তব্যের সমালোচনা করেন স্তালিন এবং পি. চিদম্বরম.

২০২৫ সালের এপ্রিলে *তামিলনাড়ু রাজ্য বনাম তামিলনাড়ুর রাজ্যপাল* মামলায় সুপ্রিম কোর্ট একটি ঐতিহাসিক রায় দেয়, যেখানে রাজ্য আইনসভায় পাস হওয়া বিলগুলোতে পদক্ষেপ নেওয়ার জন্য রাজ্যপালদের সময়সীমা বেঁধে দেওয়া হয়। আদালত রায় দেয় যে বিধানসভায় পুনরায় পাস হওয়ার পর দশটি বিল রাষ্ট্রপতির কাছে পাঠানোর আগে দীর্ঘ সময় ধরে কোনো পদক্ষেপ না নেওয়া সংবিধানবিরোধী ছিল। আদালত সংবিধানের ১৪২ অনুচ্ছেদের বিধান অনুযায়ী বিচারাধীন বিলগুলোও অনুমোদন করে দেয়। তবে ২০২৫ সালের ২০ নভেম্বর সুপ্রিম কোর্টের পাঁচ বিচারপতির সাংবিধানিক বেঞ্চ এপ্রিল ২০২৫-এর মামলার বিষয়ে একটি পরামর্শমূলক মতামত প্রদান করে। এই মতামতটি রাষ্ট্রপতির উত্থাপিত ১৪টি সাংবিধানিক প্রশ্নের ভিত্তিতে তৈরি করা হয়েছিল। বেঞ্চ নিশ্চিত করে যে ভারতের সংবিধানে  রাষ্ট্রপতি বা রাজ্যপালদের বিলে পদক্ষেপ নেওয়ার জন্য কোনো নির্দিষ্ট সময়সীমা বেঁধে দেওয়া নেই। পাশাপাশি বেঞ্চ মত দেয় যে রাজ্যপাল অনির্দিষ্টকালের জন্য বিল আটকে রাখতে পারেন না এবং তার কাছে তিনটি বিকল্প রয়েছে: বিলে সম্মতি দেওয়া, রাষ্ট্রপতির বিবেচনার জন্য সংরক্ষণ করা অথবা সম্মতি না দিয়ে পুনর্বিবেচনার জন্য বিধানসভায় ফেরত পাঠানো।

২০২৫ সালের ১২ এপ্রিল রবি মাদুরাইয়ের থিয়াগারাজর কলেজ অব ইঞ্জিনিয়ারিংয়ে আয়োজিত একটি অনুষ্ঠানে শিক্ষার্থীদের *জয় শ্রী রাম* স্লোগান দিতে বলেছিলেন বলে অভিযোগ ওঠে। শিক্ষাবিদ ও সমাজকর্মীদের সংগঠন "স্টেট প্ল্যাটফর্ম ফর কমন স্কুল সিস্টেম"  রাষ্ট্রপতি দ্রৌপদী মুর্মুকে চিঠি লিখে রবির অপসারণ দাবি করে। তারা অভিযোগ করে যে তার এই আচরণ ভারতীয় সংবিধানের ১৫৯ অনুচ্ছেদ লঙ্ঘন করেছে, যেটি রাজ্যপালদের শপথ সংক্রান্ত বিধান। ক্ষমতাসীন ডিএমকে ও তার মিত্র দলগুলোর নেতারাও এই ঘটনার নিন্দা করেন এবং বলেন যে একটি শিক্ষাপ্রতিষ্ঠানে সাংবিধানিক পদাধিকারীর পক্ষে ধর্মীয় আহ্বান জানানো সম্পূর্ণ অনুচিত।

২০২৬ সালের ২০ জানুয়ারি রবি রাজ্য সরকারের দেওয়া প্রথাগত ভাষণ পড়তে অস্বীকার করেন এবং বিধানসভা থেকে বেরিয়ে যান। পরে রাজ্যপালের দপ্তর থেকে একটি বিবৃতিতে জানানো হয় যে তাকে বক্তব্য রাখতে না দেওয়া, অধিবেশনের শুরুতে জাতীয় সঙ্গীত না বাজানো এবং রাজ্য সরকারের তৈরি ভাষণে মিথ্যা তথ্য থাকা এই বিধানসভা ত্যাগের কারণ। মুখ্যমন্ত্রী স্তালিন রাজ্যপালের এই পদক্ষেপের নিন্দা করে বলেন যে এটি সভার নিয়ম লঙ্ঘন এবং বিধানসভার প্রতি অসম্মান।

### পশ্চিমবঙ্গের রাজ্যপাল (২০২৬-)
২০২৬ সালের ৬ মার্চ সি. ভি. আনন্দ বোস উত্তরসূরি হিসেবে রবিকে পশ্চিমবঙ্গের রাজ্যপাল  হিসেবে নিযুক্ত করা হয়, আর কেরালার রাজ্যপাল রাজেন্দ্র আরলেকারকে তামিলনাড়ুর অতিরিক্ত দায়িত্ব দেওয়া হয়। রবি ২০২৬ সালের ১২ মার্চ পশ্চিমবঙ্গের রাজ্যপাল হিসেবে দায়িত্ব গ্রহণ করেন।

## তথ্যসূত্র

## বহিঃসংযোগ

|-

|-

|-

বিষয়শ্রেণী:১৯৫২-এ জন্ম
বিষয়শ্রেণী:জীবিত ব্যক্তি
বিষয়শ্রেণী:নাগাল্যান্ডের রাজ্যপাল
বিষয়শ্রেণী:পাটনার রাজনীতিবিদ
বিষয়শ্রেণী:তামিলনাড়ুর রাজ্যপাল
বিষয়শ্রেণী:মেঘালয়ের রাজ্যপাল
বিষয়শ্রেণী:ভারতীয় পুলিশ সেবা কর্মকর্তা
বিষয়শ্রেণী:২১শ শতাব্দীর ভারতীয় রাজনীতিবিদ